त्रिये मतै दे अनुसार, साहित्य-रचना इक चाल्ली दी अभिव्यक्ति ऐ। रचनाकार अपने भाव-अनुभूति, भावना। अपनी रचना च शब्दें कन्नै व्यक्त करदा तराशदा ते रूप दिंदा ऐ। किश विद्वानें दा आक्खना ऐ जे कवि इक चाल्ली सर्जक होंदा ऐ ते सिरजना दे बेल्लै कोई दैवी शक्ति ओह्‌दी कल्पना च उतरी औंदी ऐ, ओह्‌दे बजूद उप्पर हावी होई जंदी ऐ ते ओह्‌दे कोला ऐसियां-ऐसियां गल्लां खोआंदी ते लखोआंदी ऐ जेह्‌ड़ियां ओह् आमतौरा उप्पर होशै च नेईं आक्खी जां लिखी सकदा। अभिव्यक्ति ते सिरजना दे समें कवि इक कलाकार बनी जंदा ऐ।